**รายงานการติดตามและประเมินผล**

**แผนพัฒนาท้องถิ่น ( พ.ศ.2561 – 2565 )**

**ประจำปีงบประมาณ พ.ศ.2563**



**องค์การบริหารส่วนตำบลท่าม่วง**

**อำเภอท่าม่วง จังหวัดกาญจนบุรี**

**คำนำ**

การติดตามและประเมินผลแผนพัฒนาท้องถิ่นฉบับนี้ จัดทำขึ้นตามระเบียบกระทรวงมหาดไทย

ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติมถึง (ฉบับที่ 3) พ.ศ. 2561 หมวด 6 การติดตามและประเมินผลแผนพัฒนา โดยคณะกรรมการติดตามและประเมินผลแผนพัฒนา เป็นผู้ดําเนินการติดตามและประเมินผลแผนพัฒนา ซึ่งคณะกรรมการติดตามและประเมินผลแผนพัฒนา จะต้องดำเนินการกําหนดแนวทาง วิธีการในการติดตามและประเมินผลแผนพัฒนา รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่นและคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชน ในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าว และต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี

การรายงานผลการติดตามและประเมินผลแผนพัฒนาท้องถิ่นนั้น เป็นการดําเนินการเพื่อนําผลมา

วิเคราะห์โครงการที่ดําเนินงานตามยุทธศาสตร์การพัฒนาของแต่ละปีงบประมาณตามแผนพัฒนา ขององค์การบริหารส่วนตำบลท่าม่วง เพื่อเป็นข้อมูลสําหรับผู้บริหารใช้ในการตัดสินใจในการปรับปรุงแก้ไข ขยายขอบเขต หรือยุติการดําเนินงานโครงการต่าง ๆ ซึ่งจะเป็นประโยชน์ต่อการวางแผนการพัฒนาในอนาคตต่อไป

คณะกรรมการติดตามและประเมินผลแผนพัฒนาท้องถิ่น

องค์การบริหารส่วนตำบลท่าม่วง

**1**

**ส่วนที่ 1**

**บทนำ**

ตามพระราชบัญญัติ กำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น

พ.ศ. ๒๕๔๒ ส่งผลให้องค์กรปกครองส่วนท้องถิ่นมีบทบาทและอำนาจหน้าที่ต่างๆ เพิ่มมากขึ้น ทั้งในด้านโครงสร้างพื้นฐาน ด้านงานส่งเสริมคุณภาพชีวิต ด้านการจัดระเบียบชุมชน/สังคม และการรักษา ความสงบเรียบร้อย ด้านการวางแผน การส่งเสริมการลงทุนพาณิชยกรรมและการท่องเที่ยว ด้านการบริหารจัดการ และการอนุรักษ์ทรัพยากรธรรมชาติ สิ่งแวดล้อม และด้านศิลปวัฒนธรรม จารีตประเพณีและภูมิปัญญาท้องถิ่น แม้ว่าองค์กรปกครองส่วนท้องถิ่นจะมีอำนาจหน้าที่เพิ่มมากขึ้น แต่องค์กรปกครองส่วนท้องถิ่น ส่วนใหญ่ยังคงมีทรัพยากรจำกัด ทั้งทรัพยากรบุคคล งบประมาณ และวัสดุอุปกรณ์ เพื่อให้การดำเนินงาน ขององค์กรเป็นไป อย่างมีประสิทธิภาพและประสิทธิผลมีความโปร่งใส และเกิดประโยชน์สูงสุดแก่ท้องถิ่นของตน จึงกำหนดให้ องค์กรปกครองส่วนท้องถิ่นมีหน้าที่จัดทำแผนพัฒนาท้องถิ่น อันเป็นเครื่องมือที่สำคัญประการหนึ่ง ที่จะให้องค์กรปกครองส่วนท้องถิ่นสามารถดำเนินงานได้ตามเป้าหมายที่วางไว้ จึงจำเป็นต้องมีการกำหนดแผนพัฒนาท้องถิ่นที่สามารถตอบสนองต่อการทำงานเพื่อพัฒนาท้องถิ่น และสามารถบ่งชี้ความสำเร็จ ของแผนพัฒนาท้องถิ่นได้ด้วย เหตุผลที่มีการวางแผนพัฒนาท้องถิ่นมีความสำคัญ ๕ ประการ คือ

๑) เป็นการลดความไม่แน่นอนและปัญหาความยุ่งยากซับซ้อนที่จะเกิดขึ้นในอนาคต

๒) ทำให้เกิดการยอมรับแนวความคิดใหม่ๆ เข้ามาในองค์กรปกครองส่วนท้องถิ่น

๓) ทำให้การดำเนินการขององค์กรปกครองส่วนท้องถิ่นบรรลุเป้าหมายที่ปรารถนา

๔) เป็นการลดความสูญเปล่าของหน่วยงานที่ซ้ำซ้อน

๕) ทำให้เกิดความชัดเจนในการดำเนินงานขององค์กรปกครองส่วนท้องถิ่น

ดังนั้น การวางแผนคือ ความพยายามที่เป็นระบบ (System attempt) เพื่อตัดสินใจเลือกแนวทาง

ปฏิบัติที่ดีที่สุดสำหรับอนาคตเพื่อให้องค์กรบรรลุผลที่ปรารถนาจากที่กล่าวมาข้างต้น แม้ว่าองค์กรปกครอง ส่วนท้องถิ่นจะมีแผนพัฒนาท้องถิ่นที่ดีเท่าไรก็ตาม แต่หากไม่สามารถบ่งชี้ถึงผลการดำเนินงานที่เกิดขึ้นได้ ก็ไม่สามารถที่จะบ่งบอกความสำเร็จของแผนพัฒนาท้องถิ่นได้ **“ระบบติดตาม”** จึงเป็นเครื่องมือสำคัญ ที่ช่วยในการปรับปรุงประสิทธิภาพการดำเนินงาน รวมถึง **“ระบบประเมินผล”** ที่คอยเป็นตัวบ่งชี้ว่าผล จากการดำเนินงานเป็นไปตามหรือบรรลุตามเป้าหมายหรือไม่อย่างไร เพื่อนำข้อมูลดังกล่าวมาใช้ในการปรับปรุง แก้ไข ขยายขอบเขต หรือแม้แต่ยุติการดำเนินงาน

**1. ความสำคัญของการติดตามและประเมินผล**

การติดตามและการประเมินผลเป็นเครื่องมือที่จำเป็น ในการปรับปรุงประสิทธิภาพของโครงการ

ที่ดำเนินการอยู่โดยที่ “การติดตาม”(monitoring) หมายถึง กิจกรรมภายในโครงการซึ่งถูกออกแบบมาเพื่อให้ข้อมูลป้อนกลับ (feedback) เกี่ยวกับการดำเนินงานโครงการ ปัญหาที่กำลังเผชิญอยู่ และประสิทธิภาพของวิธีการดำเนินงาน หากไม่มีระบบติดตามของโครงการแล้วย่อมส่งผลให้เกิดความล่าช้าในการดําเนินงานให้ลุล่วง ค่าใช้จ่ายโครงการสูงเกินกว่าที่กําหนดไว้ กลุ่มเป้าหมายหลักของโครงการไม่ได้รับประโยชน์หรือได้รับน้อยกว่าที่ควรจะเป็น

**2**

เกิดปัญหาในการควบคุมคุณภาพของการดําเนินงานและเสียเวลาในการตรวจสอบความขัดแย้ง ในการปฏิบัติงานภายในหน่วยงานหรือระหว่างหน่วยงานกับกลุ่มเป้าหมายที่ได้รับประโยชน์จากโครงการ

ในทางตรงกันข้ามหากโครงการมีระบบติดตามที่ดีแล้ว จะก่อให้เกิดประสิทธิภาพในการใช้ต้นทุน

(costeffective) ดําเนินงานด้านต่างๆ เป็นการให้ข้อมูลป้อนกลับเกี่ยวกับการบรรลุเป้าหมายของโครงการต่าง ๆ การระบุปัญหาที่เกิดขึ้นในโครงการและการเสนอทางแก้ปัญหา การติดตามดูความสามารถในการเข้าถึงโครงการของกลุ่มเป้าหมาย การติดตามดูประสิทธิภาพในการดําเนินงานของส่วนต่าง ๆ ในโครงการและการเสนอวิธีการปรับปรุงการดําเนินงาน

ในส่วนของ “การประเมินผล” เป็นสิ่งหนึ่งที่จําเป็นสําหรับการดําเนินงานเช่นเดียวกับการติดตาม

เพราะผลที่ได้จากการประเมินจะใช้ในการปรับปรุง แก้ไข การขยายขอบเขต หรือการยุติการดําเนินการ ซึ่งขึ้นอยู่กับวัตถุประสงค์ของการประเมิน การประเมินผลแผนจึงเป็นสิ่งที่จะบ่งชี้ว่าแผนงานที่กําหนดไว้ ได้มีการปฏิบัติหรือไม่ อย่างไร อันเป็นตัวชี้วัดว่าแผนหรือโครงการที่ได้ดําเนินการไปแล้วนั้นเป็นผลอย่างไร นําไปสู่ความสําเร็จตามแผนงานที่กําหนดไว้หรือไม่ อีกทั้งการติดตามและประเมินผลเป็นการตรวจสอบ ดูว่ามีความสอดคล้องกับการใช้ทรัพยากร (งบประมาณ) เพียงใด ซึ่งผลที่ได้จากการติดตามและประเมินผล ถือเป็นข้อมูลย้อนกลับ (feedback) ที่สามารถนําไปใช้ในการปรับปรุงและตัดสินใจต่อไป นอกจากนี้การประเมินผลยังถือเป็นกระบวนการตัดสินคุณค่าและการตัดสินใจอย่างมีหลักเกณฑ์ โดยใช้ข้อมูลที่เก็บรวบรวม อย่างเป็นระบบมีความเที่ยงตรงเป็นปรนัย เชื่อถือได้

**2. วัตถุประสงค์ของการติดตามและประเมินผล**

1. เพื่อเป็นเครื่องมือในการบริหารซึ่งจะช่วยตอบสนองภารกิจตามอํานาจหน้าที่ของหน่วยงาน

รวมทั้งปรับปรุงการปฏิบัติงานให้ดีขึ้นมีประสิทธิภาพและประสิทธิผล

2. เพื่อให้ทราบความก้าวหน้าการดําเนินงานตามระยะเวลาและเป้าหมายที่กําหนดไว้ สภาพผล

การดําเนินงาน ตลอดจนปัญหาอุปสรรคในการพัฒนาท้องถิ่นตามภารกิจที่ได้กําหนดไว้

3. เพื่อเป็นข้อมูลสําหรับเร่งรัด ปรับปรุง แก้ไขข้อบกพร่องของการดําเนินงานโครงการ

การยกเลิกโครงการที่ไม่เหมาะสมหรือหมดความจําเป็น

4. เพื่อทราบถึงสถานภาพการบริหารการใช้จ่ายงบประมาณ

5. เพื่อสร้างความรับผิดชอบหน่วยงานทุกระดับขององค์กรที่จะต้องผลักดันให้การดำเนิน

การตามแผนงาน โครงการต่าง ๆ เป็นไปอย่างมีประสิทธิภาพ บรรลุวัตถุประสงค์

**3. ขั้นตอนการติดตามและประเมินผล**

**ขั้นตอนที่ ๑** แต่งตั้งคณะกรรมการติดตามและประเมินผลแผนพัฒนาท้องถิ่น ตามระเบียบ

กระทรวงมหาดไทยว่าด้วยการจัดทําแผนพัฒนาขององค์กรปกครองส่วนท้องถิ่น พ.ศ. ๒๕๔๘ แก้ไขเพิ่มเติมถึง (ฉบับที่ 3) พ.ศ.2561 ข้อ ๒๘ ดังนี้

ให้ผู้บริหารท้องถิ่นแต่งตั้งคณะกรรมการติดตามและประเมินผลแผนพัฒนาท้องถิ่น ประกอบด้วย

1) สมาชิกสภาท้องถิ่นที่สภาท้องถิ่นคัดเลือกจํานวนสามคน

2) ผู้แทนประชาคมท้องถิ่นที่ประชาคมท้องถิ่นคัดเลือกจํานวนสองคน

**3**

3) ผู้แทนหน่วยงานที่เกี่ยวข้องที่ผู้บริหารท้องถิ่นคัดเลือกจํานวนสองคน

4) หัวหน้าส่วนการบริหารที่คัดเลือกกันเองจํานวนสองคน

5) ผู้ทรงคุณวุฒิที่ผู้บริหารท้องถิ่นคัดเลือกจํานวนสองคน

โดยใหคณะกรรมการเลือกกรรมการหนึ่งคนทําหน้าที่ประธานคณะกรรมการและกรรมการ

อีกหนึ่งคนทําหน้าที่เลขานุการของคณะกรรมการ กรรมการตามข้อ ๒๘ ให้มีวาระอยู่ในตําแหน่งคราวละสี่ปี และอาจได้รับการคัดเลือกอีกได้

**ขั้นตอนที่ ๒** คณะกรรมการติดตามและประเมินผลแผนพัฒนาท้องถิ่น กําหนดแนวทาง

วิธีการในการติดตามและประเมินผลแผนพัฒนา ตามระเบียบกระทรวงมหาดไทยว่าด้วยการจัดทําแผนพัฒนา ขององค์กรปกครองส่วน ท้องถิ่น พ.ศ. ๒๕๔๘ แก้ไขเพิ่มเติมถึง (ฉบับที่ 3) พ.ศ.2561 ข้อ ๒๙ (๑)

**ขั้นตอนที่ ๓** คณะกรรมการติดตามและประเมินผลแผนพัฒนาท้องถิ่น ดําเนินการติดตาม

และประเมินผลแผนพัฒนา ตามระเบียบกระทรวงมหาดไทยว่าด้วยการจัดทําแผนพัฒนาขององค์กรปกครอง ส่วนท้องถิ่น พ.ศ. ๒๕๔๘ แก้ไขเพิ่มเติมถึง (ฉบับที่ 3) พ.ศ.2561 ข้อ ๒๙ (๒)

**ขั้นตอนที่ ๔** คณะกรรมการติดตามและประเมินผลแผนพัฒนาท้องถิ่น รายงานผลและเสนอ

ความเห็นซึ่งได้จากการติดตามและประเมินผลแผนพัฒนาท้องถิ่นต่อผู้บริหารท้องถิ่น เพื่อให้ผู้บริหารท้องถิ่น เสนอต่อสภาท้องถิ่น และคณะกรรมการพัฒนาท้องถิ่น ตามระเบียบกระทรวงมหาดไทยว่าด้วยการจัดทําแผนพัฒนาขององค์กรปกครองส่วนท้องถิ่น (ฉบับที่ 3) พ.ศ. ๒๕61 ข้อ ๑2 (๓)

**ขั้นตอนที่ ๕** ผู้บริหารท้องถิ่นเสนอผลการติดตามและประเมินผลต่อสภาท้องถิ่น

และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาท้องถิ่น ให้ประชาชนในท้องถิ่นทราบในที่เปิดเผยภายในสิบห้าวันนับแต่วันที่ผู้บริหารท้องถิ่นเสนอผลการติดตามและประเมินผลดังกล่าวและต้องปิดประกาศไว้เป็นระยะเวลาไม่น้อยกว่าสามสิบวัน โดยอย่างน้อยปีละหนึ่งครั้งภายในเดือนธันวาคม ของทุกปี ตามระเบียบกระทรวงมหาดไทยว่าด้วยการจัดทําแผนพัฒนาขององค์กรปกครองส่วนท้องถิ่น (ฉบับที่ 3) พ.ศ. ๒๕61 ข้อ 29 (3)

**4. เครื่องมือการติดตามและประเมินผล**

ระบบของการติดตามและประเมินผลแผนพัฒนาท้องถิ่น (พ.ศ. 256๑-2565) ประจำปี

งบประมาณ พ.ศ.2563 องค์การบริหารส่วนตำบลท่าม่วง จะประกอบไปด้วยองค์ประกอบ 3 ส่วนหลัก คือส่วนของปัจจัยนำเข้า (Input) ส่วนของกระบวนการติดตาม (Process) และส่วนของการประเมินผลผลลัพธ์ (Output, Goal) ซึ่งสามารถอธิบายรายละเอียด ได้ ดังนี้

1. ส่วนปัจจัยนำเข้า (Input) คือ ปัจจัยที่องค์การบริหารส่วนตำบลท่าม่วง “มี” เพื่อนำเข้า

สู่ระบบติดตามและประเมินผลแผนพัฒนาท้องถิ่น ได้แก่ แผนยุทธศาสตร์ ผู้ประเมิน ผู้ถูกประเมิน และเครื่องมือในการประเมิน ซึ่งแผนยุทธศาสตร์ของท้องถิ่นที่มีอยู่แล้วจะถูกส่งเข้าสู่องค์การบริหารส่วนจังหวัดแผนพัฒนาท้องถิ่น (พ.ศ.2561-2565) องค์การบริหารส่วนตำบลท่าม่วงที่ได้จัดทำขึ้นมาตามกระบวนการ และประกาศใช้ตามระเบียบฯ งานวิเคราะห์นโยบายและแผนซึ่งเป็นหน่วยติดตามและประเมินผล รวบรวมฐานข้อมูลทั้งหน่วยงาน ไว้ตามบทบาทของหน่วยงานติดตามและประเมินผลต่อปัจจัยนำเข้า ก็คือการเป็นผู้วิเคราะห์แผนพัฒนาท้องถิ่น

**4**

๒. ส่วนของกระบวนการติดตาม (Process) คือช่วงของการดำเนินงานตามแผนพัฒนาท้องถิ่น

(พ.ศ. 256๑-2565) ประจำปี 2563 ขององค์การบริหารส่วนตำบลท่าม่วง ว่าโครงการที่ได้บรรจุไว้ ในแผนพัฒนาท้องถิ่นสามารถดำเนินการไปตามเป้าหมายที่ตั้งไว้ได้หรือไม่ และที่ไม่ได้ดำเนินการเพราะสาเหตุใดเพื่อให้บุคลากรที่เกี่ยวข้องสามารถระดมความคิด ในการปรับเปลี่ยนวิธีการดำเนินงานที่ จะสามารถ นำไปสู่การบรรลุแผนที่กำหนดไว้ได้

3. ส่วนของการประเมินผลลัพธ์ (Output, Goal) เป็นการติดตามผลช่วงสุดท้ายหรืออาจถูก

เรียกว่า “การประเมินแผนพัฒนาท้องถิ่น” ซึ่งจะได้แสดงให้เห็นว่า เมื่อสิ้นสุดการดำเนินงานของแผนพัฒนาท้องถิ่นที่ผ่านมาในแต่ละปี ผลที่เกิดขึ้นเป็นไปตามเป้าหมายที่ได้กำหนดไว้หรือไม่ รวมทั้งจัดทำรายงานผลการติดตามและประเมินผลแผนพัฒนาท้องถิ่นเสนอผู้บริหาร เพื่อเป็นประโยชน์สำหรับบุคลากร หน่วยงาน และองค์กรที่เกี่ยวข้องได้ และเป็นฐานในการพัฒนาแผนพัฒนาในอนาคตต่อไป

**5. ประโยชน์ของการติดตามและประเมินผลแผน**

1. เพื่อปรับปรุงประสิทธิภาพการจัดการและการบริหาร การประเมินผลจะทำให้ทราบว่า

การที่รับผิดชอบการนำนโยบายไปปฏิบัติมีสมรรถภาพในการจัดการและการบริหารมากน้อยเพียงใด โดยเฉพาะการใช้ทรัพยากรทั้งบุคลากรและงบประมาณ

2. การประเมินจะชี้ให้เห็นว่าแนวความคิดริเริ่มใหม่ในการแก้ไขปัญหาของท้องถิ่นประสบ

ความสําเร็จตามวัตถุประสงค์ที่กําหนดไว้เพียงใด มีปัญหาและอุปสรรคในการดําเนินงานอย่างไรบ้าง และปัญหาอุปสรรคเหล่านี้ได้ผลเพียงใด และหรือจะต้องปรับปรุงในส่วนใดบ้าง

3. การประเมินจะทําให้เกิดความกระจ่างชัดว่าโครงการใดที่นําไปปฏิบัติแล้วได้ผลดีสมควร

จะขยายโครงการให้ครอบคลุมกว้างขวางยิ่งขึ้น หรือโครงการใดมีปัญหาอุปสรรคมากและไม่สอดคล้องกับการแก้ไขปัญหาของสังคมควรจะยุติโครงการเสีย เพื่อลดความสูญเสียให้น้อยลง หรือในกรณีที่มีโครงการที่มีลักษณะแข่งขันการประเมินผลจะทําให้ทราบว่าโครงการใดมีประสิทธิภาพในการแก้ไขปัญหาของสาธารณชนสมควรสนับสนุน ให้ดําเนินการต่อไปส่วนโครงการที่ไม่ประสบความสําเร็จหรือให้ผลตอบแทนน้อยกว่ามากก็ควรยกเลิกทิ้งเสีย

**5ส่วนที่ 2**

**การติดตามและประเมินผล**

**แนวทางการติดตามและประเมินผล ปีงบประมาณ พ.ศ.2563**

คณะกรรมการติดตามและประเมินผลแผนพัฒนาท้องถิ่นขององค์การบริหารส่วนตำบลท่าม่วง

ได้กำหนดกรอบและแนวทางในการติดตามและประเมินผลแผนพัฒนาท้องถิ่นขององค์การบริหารส่วนตำบลท่าม่วง โดยอาศัยหนังสือกระทรวงมหาดไทยและคู่มือของกรมส่งเสริมการปกครองท้องถิ่น ดังนี้

- คู่มือการติดตามและประเมินผลการจัดทำและแปลงแผนไปสู่การปฏิบัติขององค์กรปกครอง

ส่วนท้องถิ่น (โดยกรมส่งเสริมการปกครองท้องถิ่นร่วมกับมหาวิทยาลัยธรรมศาสตร์)

- หนังสือกระทรวงมหาดไทย ด่วนที่สุด ที่ มท ๐๘๑๐.๓/ว 2931 ลงวันที่ ๑5 พฤษภาคม

๒๕62 เรื่องซักซ้อมแนวทางการทบทวนแผนพัฒนาท้องถิ่น (พ.ศ. ๒๕๖๑ – ๒๕๖5) ขององค์กรปกครอง ส่วนท้องถิ่น

- หนังสือกระทรวงมหาดไทย ด่วนที่สุด ที่ มท ๐๘๑๐.๓/ว 6732 ลงวันที่ 6 พฤศจิกายน

๒๕62 เรื่อง ซักซ้อมแนวทางการดำเนินการตามแผนพัฒนาท้องถิ่นขององค์กรปกครองส่วนท้องถิ่น

**แนวทางการติดตามและประเมินผลแผนพัฒนาท้องถิ่น ประกอบด้วย**

1. **การประเมินการจัดทำแผนพัฒนาท้องถิ่นโดยตนเอง**

แบบที่ 1 แบบช่วยกำกับการจัดทำแผนพัฒนาท้องถิ่นโดยตนเอง เป็นแบบประเมิน

ตนเองในการจัดทำแผนพัฒนาท้องถิ่น โดยจะทำการประเมินและรายงานทุกๆ ครั้ง หลังจากที่องค์กรปกครอง ส่วนท้องถิ่นได้ประกาศใช้แผนพัฒนาท้องถิ่นแล้วเพื่อประเมินการดําเนินงานของคณะกรรมการพัฒนาท้องถิ่น ว่าดําเนินการครบถ้วน ทุกขั้นตอนมากน้อยเพียงใด อย่างไร

1. **การติดตามผลการดำเนินงานขององค์กรปกครองส่วนท้องถิ่น**

แบบที่ 2 การติดตามและประเมินผลการดำเนินงานขององค์กรปกครองส่วนท้องถิ่น

เปนแบบติดตามตนเอง โดยมีวัตถุประสงคเพื่อติดตามผลการดําเนินงานตามแผนพัฒนาท้องถิ่น ภายใตแผนพัฒนาท้องถิ่น 5 ปี โดยมีกําหนดระยะเวลาในการติดตามและรายงานผลการดําเนินงานภายในเดือนธันวาคมของทุกปี อย่างน้อยปีละหนึ่งครั้ง เริ่มตั้งแต่สิ้นสุดการดำเนินงานในเดือนตุลาคม - กันยายน เพื่อประเมินความกาวหนา ในการดําเนินงานองคกรปกครองสวนทองถิ่นตามแผนพัฒนาที่กําหนด ซึ่งนอกจากจะทําใหรับทราบถึงสถานการณในการดําเนินงานแลวยังสามารถใชเปน “สัญญาณเตือนภัยลวงหนา” วาแผนพัฒนาท้องถิ่นที่กําหนด สามารถ เปนไปตามเปาหมายที่กําหนดหรือไม่ และแบบการติดตามและประเมินผลแผนพัฒนาท้องถิ่น (ข้อมูลในระบบ e-plan)

1. **การติดตามและประเมินผลยุทธศาสตร์**

แบบที่ 3 แนวทางการพิจารณาการติดตามและประเมินผลยุทธศาสตร์เพื่อความสอดคล้อง

แผนพัฒนาท้องถิ่น

1. **การติดตามและประเมินผลโครงการ**

แบบที่ 4 แนวทางการพิจารณาการติดตามและประเมินผลโครงการเพื่อความสอดคล้อง

แผนพัฒนาท้องถิ่น

**6**

**ส่วนที่ 3**

**ผลการวิเคราะห์การติดตามและประเมินผล**

**แบบที่ 1 แบบช่วยกำกับการจัดทำแผนพัฒนาท้องถิ่นโดยตนเอง**

**คำชี้แจง :** เป็นแบบประเมินตนเองในการจัดทําแผนพัฒนาท้องถิ่น โดยจะทําการประเมินและรายงานทุก ๆ ครั้ง

หลังจากที่องคกรปกครองสวนทองถิ่นไดประกาศใชแผนพัฒนาแลว

|  |  |  |
| --- | --- | --- |
| **ประเด็นการประเมิน** | **มีการดำเนินงาน** | **ไม่มีการดำเนินงาน** |
| **ส่วนที่ 1 คณะกรรมการพัฒนาท้องถิ่น** |  |  |
| 1. มีการจัดตั้งคณะกรรมการพัฒนาท้องถิ่นเพื่อจัดทำแผนพัฒนาท้องถิ่น | **/** |  |
| 2. มีการจัดประชุมคณะกรรมการพัฒนาท้องถิ่นเพื่อจัดทำแผนพัฒนาท้องถิ่น | **/** |  |
| 3. มีการจัดประชุมอย่างต่อเนื่องสม่ำเสมอ |  | **/** |
| 4. มีการจัดตั้งคณะกรรมการสนับสนุนการจัดทำแผนพัฒนาท้องถิ่น | **/** |  |
| 5. มีการจัดประชุมคณะกรรมการสนับสนุนการจัดทำแผนพัฒนาท้องถิ่น | **/** |  |
| 6. มีคณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่น | **/** |  |
| **ส่วนที่ 2 การจัดทำพัฒนาท้องถิ่น** |  |  |
| 7. มีการรวบรวมข้อมูลและปัญหาสำคัญของท้องถิ่นมาจัดทำฐานข้อมูล | **/** |  |
| 8. มีการเปิดโอกาสให้ประชาชนเข้ามามีส่วนร่วมในการจัดทำแผน | **/** |  |
| 9. มีการวิเคราะห์ศักยภาพของท้องถิ่น (SWOT) เพื่อประเมินสถานภาพการพัฒนา  ท้องถิ่น | **/** |  |
| 10. มีการกำหนดวิสัยทัศน์ ยุทธศาสตร์องค์กรปกครองส่วนท้องถิ่น | **/** |  |
| 11. มีการกำหนดเป้าประสงค์ | **/** |  |
| 12. มีการกำหนดตัวชี้วัดการพัฒนาท้องถิ่น | **/** |  |
| 13. มีการกำหนดค่าเป้าหมายการพัฒนาท้องถิ่น | **/** |  |
| 14. มีการกำหนดกลยุทธ์การพัฒนาท้องถิ่น | **/** |  |
| 15. มีการกำหนดจุดยืนทางยุทธศาสตร์การพัฒนาท้องถิ่น | **/** |  |
| 16. มีการกำหนดยุทธศาสตร์ที่สอดคล้องกับยุทธศาสตร์จังหวัด | **/** |  |
| 17. มีการอนุมัติและประกาศใช้แผนพัฒนา | **/** |  |
| 18. มีการกำหนดรูปแบบการติดตามประเมินผลแผนพัฒนาท้องถิ่น | **/** |  |

**7**

**แบบที่ 2 แบบติดตามผลการดำเนินงานขององค์กรปกครองส่วนท้องถิ่น**

**คำชี้แจง :** เป็นแบบติดตามตนเองโดยมีวัตถุประสงคเพื่อติดตามผลการดําเนินงานตามแผนพัฒนาท้องถิ่น

ภายใตแผนพัฒนาท้องถิ่น 5 ปี โดยมีกําหนดระยะเวลาในการติดตามและรายงานผลการดําเนินงาน

ภายในเดือนธันวาคมของทุกปี อย่างน้อยปีละหนึ่งครั้ง เริ่มตั้งแต่สิ้นสุดการดำเนินงานในเดือนตุลาคม

ถึงเดือนกันยายน

**ส่วนที่ 1 ข้อมูลทั่วไป**

1. ชื่อ องค์การบริหารส่วนตำบลท่าม่วง อำเภอท่าม่วง จังหวัดกาญจนบุรี
2. รายงานผลการดำเนินงาน

ระหว่างวันที่ 1 ตุลาคม 2562 – 30 กันยายน 2563

**ส่วนที่ 2 ผลการดำเนินงานตามแผนพัฒนาท้องถิ่น (พ.ศ.2561-2565)**

1. ผลการดำเนินงานตามแผนพัฒนาท้องถิ่น พ.ศ.2563

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ยุทธศาสตร์** | **จำนวนโครงการที่**  **ดำเนินการแล้วเสร็จ** | | **จำนวนโครงการที่**  **อยู่ระหว่างดำเนินการ** | | **จำนวนโครงการที่**  **ยังไม่ได้ดำเนินการ** | | **จำนวนโครงการ**  **ทั้งหมด** | |
| **จำนวน** | **ร้อยละ** | **จำนวน** | **ร้อยละ** | **จำนวน** | **ร้อยละ** | **จำนวน** | **ร้อยละ** |
| 1. การพัฒนาด้านโครงสร้างพื้นฐาน | 16 | 17.02 | 3 | 3.19 | 7 | 7.45 | 26 | 27.66 |
| 2. การพัฒนาเศรษฐกิจ  และการแก้ไขปัญหาความยากจน | 2 | 2.13 | - | - | 1 | 1.06 | 3 | 3.19 |
| 3. การพัฒนาด้านคุณภาพชีวิต | 22 | 23.40 | - | - | 14 | 14.89 | 36 | 38.30 |
| 4. การพัฒนาด้านสิ่งแวดล้อม | 5 | 5.32 | - | - | 5 | 5.32 | 10 | 10.64 |
| 5. การพัฒนาด้านการบริหารจัดการบ้านเมืองที่ดี | 5 | 5.32 | - | - | 8 | 8.51 | 13 | 13.83 |
| 6. การพัฒนาด้านความปลอดภัยในชีวิตและทรัพย์สิน | 4 | 4.26 | - | - | 2 | 2.13 | 6 | 6.38 |
| **รวม** | **54** | **57.54** | **3** | **3.19** | **37** | **39.36** | **94** | **100** |

**8**

1. การเบิกจ่ายงบประมาณปี พ.ศ.2563

|  |  |  |  |  |  |  |
| --- | --- | --- | --- | --- | --- | --- |
| **ยุทธศาสตร์** | **งบประมาณตามข้อบัญญัติ** | | **เงินสะสม** | | **รวม** | |
| **จำนวน** | **ร้อยละ** | **จำนวน** | **ร้อยละ** | **จำนวน** | **ร้อยละ** |
| 1. การพัฒนา  ด้านโครงสร้างพื้นฐาน | 662,000 | 3.43 | 6,639,500 | 34.44 | 7,301,500 | 37.87 |
| 2. การพัฒนา  เศรษฐกิจและการแก้ไขปัญหาความยากจน | 25,956 | 0.13 | - | - | 25,956 | 0.13 |
| 3. การพัฒนา  ด้านคุณภาพชีวิต | 5,534,851.34 | 28.71 | 1,460,701 | 7.58 | 6,995,552.34 | 36.29 |
| 4. การพัฒนา  ด้านสิ่งแวดล้อม | 842,323.75 | 4.37 | 3,490,000 | 18.10 | 4,332,323.75 | 22.47 |
| 5. การพัฒนา  ด้านการบริหารจัดการบ้านเมืองที่ดี | 105,875 | 0.55 | - | - | 105,875 | 0.55 |
| 6. การพัฒนา  ด้านความปลอดภัยในชีวิตและทรัพย์สิน | 519,096 | 2.69 | - | - | 519,096 | 2.69 |
| **รวม** | **7,690,102.09** | **39.88** | **11,590,201** | **60.12** | **19,280,303.09** | **100** |

**ส่วนที่ 3 ปัญหาและอุปสรรคในการปฏิบัติงาน**

องค์การบริหารส่วนตำบลท่าม่วง มีงบประมาณในการบริหารจัดการจำนวนจำกัด ทำให้ ไม่สามารถตอบสนองความต้องการของประชาชนได้ครอบคลุมทุกด้านทุกพื้นที่และทุกภารกิจ ทำให้การดำเนินงาน ขององค์การบริหารส่วนตำบลท่าม่วงไม่เป็นไปตามแผนพัฒนา จากการที่คณะกรรมการติดตามและประเมินผลแผนพัฒนาท้องถิ่นได้ตรวจสอบและติดตามและประเมินผลแผนพัฒนาท้องถิ่นมีปัญหาอุปสรรค ดังนี้

1) โครงการในแผนพัฒนาท้องถิ่นมีจำนวนมาก ทำให้ไม่สามารถดำเนินการได้ทั้งหมด

และไม่บรรลุวัตถุประสงค์และเป้าหมายที่ได้วางแผนไว้ ทำให้อัตราความสำเร็จในการนำแผนไปสู่การปฏิบัติ อยู่ในระดับต่ำ

2) จำนวนงบประมาณไม่เพียงพอในการดำเนินงานตามภารกิจและจุดมุ่งหมายในการพัฒนา

3) ระยะเวลาในการดำเนินงานบางโครงการไม่เป็นไปตามแผนการดำเนินงานที่ตั้งไว้

เนื่องจากการได้รับการจัดสรรงบประมาณอุดหนุนจากส่วนกลางล่าช้า

4) ประชาชนไม่ให้ความร่วมมือเท่าที่ควร มีเพียงผู้เข้าร่วมประชาคมเพียงบางกลุ่มไม่ครอบคลุม

ทุกกลุ่มตามเป้าหมายที่กำหนด และยังขาดความเข้าใจในหลักการมีส่วนร่วมและความสำคัญของการจัดทำแผนพัฒนาท้องถิ่น

**9**

**4. ข้อเสนอแนะในการจัดทำแผนพัฒนาท้องถิ่นในอนาคต**

**4.1 ผลกระทบนำไปสู่อนาคต**

(1) เกิดการพัฒนาที่ล่าช้า เพราะการดำเนินงานต่างๆ ขององค์กรปกครองส่วนท้องถิ่น

ต้องผ่านกระบวนการหลายขั้นตอน สลับซับซ้อน

(2) ประชาชนอาจเกิดความเบื่อหน่ายกับกระบวนการจัดทำแผนที่มีความยุ่งยากมากขึ้น

(3) ปัญหาอาจไม่ได้รับการแก้ไขอย่างตรงจุดเพราะข้อจำกัดของระเบียบกฎหมายที่ทำได้ยาก

และบางเรื่องอาจทำไม่ได้

**4.2 ข้อสังเกต ข้อเสนอแนะ ผลจากการพัฒนา**

(1) การจัดทำแผนพัฒนาท้องถิ่นควรให้ความสำคัญในทุกยุทธศาสตร์การพัฒนา ไม่ควรให้

ความสำคัญด้านใดด้านหนึ่ง

(2) การจัดทำแผนพัฒนาท้องถิ่นควรพิจารณางบประมาณและคำนึงถึงสถานการณ์คลัง

ในการพิจารณาโครงการ/กิจกรรม ที่จะบรรจุในแผนพัฒนาท้องถิ่น

(3) ควรเร่งรัดให้มีการดำเนินโครงการ/กิจกรรม ที่ตั้งในข้อบัญญัติงบประมาณรายจ่าย

ให้สามารถดำเนินการได้ในปีงบประมาณนั้น

(4) องค์การบริหารส่วนตำบลท่าม่วง ควรพิจารณาตั้งงบประมาณให้เพียงพอและเหมาะสม

กับภารกิจแต่ละด้านที่จะต้องดำเนินการ ซึ่งจะช่วยลดปัญหาในการโอนเพิ่ม โอนลด โอนตั้งจ่ายรายการใหม**่**

(5) การจัดเวทีประชาคมหมู่บ้านควรมีการจัดเรียงลำดับความสำคัญของปัญหา

(6) ไม่ควรบรรจุแผนงาน/โครงการ ในแผนพัฒนาท้องถิ่นจำนวนมาก เพราะจะทำให้ไม่สามารถดำเนินการได้ทั้งหมดและไม่บรรลุวัตถุประสงค์และเป้าหมายตามที่ได้วางแผนไว้

**10**

**แบบที่ 3 แนวทางการพิจารณาการติดตามและประเมินผลยุทธศาสตร์**

**เพื่อความสอดคล้องแผนพัฒนาท้องถิ่น**

|  |  |  |  |  |
| --- | --- | --- | --- | --- |
| **ประเด็น**  **การพิจารณา** | **รายละเอียดหลักเกณฑ์** | **เอกสารหน้า** | **คะแนนเต็ม** | **คะแนนที่ได้** |
| **1. ข้อมูลสภาพทั่วไปและข้อมูลพื้นฐานขององค์กร ปกครองส่วนท้อง**  **ถิ่น** | **ควรประกอบด้วยข้อมูลดังนี้**  (1) ข้อมูลเกี่ยวกับด้านกายภาพ เช่น ที่ตั้งของหมู่บ้าน/ชุมชน/ตําบล ลักษณะภูมิ ประเทศ ลักษณะภูมิอากาศ ลักษณะของดิน ลักษณะ ของแหล่งน้ำ ลักษณะของ ไม้/ป่าไม้ฯลฯ ด้านการเมือง/การปกครอง เช่น เขตการปกครอง การเลือกตั้ง ฯลฯ | 1 | **20**  (3) | **20**  **3** |
| (2) ข้อมูลเกี่ยวกับด้านการเมือง/การปกครอง เช่น เขตการปกครอง การเลือกตั้ง ฯลฯ ประชากร เช่น ข้อมูลเกี่ยวกับจำนวนประชากร และช่วงอายุและจำนวนประชากร ฯลฯ | 2-3 | (2) | **2** |
| (3) ข้อมูลเกี่ยวกับสภาพทางสังคม เช่น การศึกษา สาธารณสุข อาชญากรรม ยาเสพติด การสังคมสงเคราะห์ ฯลฯ | 4-9 | (2) | **2** |
| (4) ข้อมูลเกี่ยวกับระบบพื้นฐาน เช่น การคมนาคมขนส่ง การไฟฟ้า การ ประปา โทรศัพท์ ฯลฯ | 6-9 | (2) | **2** |
| (5) ข้อมูลเกี่ยวกับระบบเศรษฐกิจ เช่น การเกษตร การประมง การปศุสัตว์ การบริการ การท่องเที่ยว อุตสาหกรรม การพาณิชย์/กลุ่มอาชีพ แรงงาน ฯลฯ | 9-10 | (2) | **2** |
| (6) ข้อมูลเกี่ยวกับศาสนา ประเพณี วัฒนธรรม เช่น การนับถือศาสนา ประเพณีและงานประจำปี ภูมิปัญญาท้องถิ่น ภาษาถิ่น สินค้าพื้นเมือง และของที่ระลึก ฯลฯ และอื่นๆ | 10-11 | (2) | **2** |
| (7) ข้อมูลเกี่ยวกับทรัพยากรธรรมชาติ เช่น น้ำ ป่าไม้ ภูเขา คุณภาพ ของทรัพยากรธรรมชาติ ฯลฯ | 11-14 | (2) | **2** |
| (8) การสำรวจและจัดเก็บข้อมูลเพื่อการจัดทำแผนพัฒนาท้องถิ่น หรือ การใช้ข้อมูล จปฐ. | 14 | (2) | **2** |
| (9) การประชุมประชาคมท้องถิ่น รูปแบบ วิธีการ และการดำเนินการ ประชุมประชาคมท้องถิ่น โดยใช้กระบวนการร่วมคิด ร่วมทำ ร่วมตัดสินใจ ร่วมตรวจสอบ ร่วมรับประโยชน์ ร่วมแก้ปัญหา ปรึกษาหารือ แลกเปลี่ยนเรียนรู้ เพื่อแก้ปัญหาสำหรับการพัฒนาท้องถิ่นตามอำนาจ หน้าที่ขององค์กรปกครองส่วนท้องถิ่น |  | (3) | **3** |
| **2 . การวิเคราะห์ สภาวการณ์และศักยภาพ** | **ควรประกอบด้วยข้อมูลดังนี้**  (1) การวิเคราะห์ที่ครอบคลุมความเชื่อมโยง ความสอดคล้องยุทธศาสตร์จังหวัด ยุทธศาสตร์การพัฒนาขององค์กรปกครองส่วนท้องถิ่น ในเขตจังหวัด ยุทธศาสตร์ ขององค์กรปกครองส่วนท้องถิ่น นโยบาย ของผู้บริหารท้องถิ่น รวมถึงความ เชื่อมโยงแผนยุทธศาสตร์ชาติ 20 ปีแผนพัฒนาเศรษฐกิจและสังคมแห่งชาติและ Thailand 4.0 | 15-25 | **20**  (5) | **20**  **5** |
| (2) การวิเคราะห์การใช้ผังเมืองรวมหรือผังเมืองเฉพาะและการบังคับ ใช้ผลของ การบังคับใช้สภาพการณ์ที่เกิดขึ้นต่อการพัฒนาท้องถิ่น |  | (3) | **0** |

**11**

|  |  |  |  |  |
| --- | --- | --- | --- | --- |
| **ประเด็น**  **การพิจารณา** | **รายละเอียดหลักเกณฑ์** | **เอกสารหน้า** | **คะแนนเต็ม** | **คะแนนที่ได้** |
|  | 3) การวิเคราะห์ทางสังคม เช่น ด้านแรงงาน การศึกษา สาธารณสุข ความยากจน อาชญากรรม ปัญหายาเสพติด เทคโนโลยีจารีต ประเพณีวัฒนธรรม ภูมิปัญญา ท้องถิ่น เป็นต้น | 30-33 | (3) | **3** |
| (4) การวิเคราะห์ทางเศรษฐกิจ ข้อมูลด้านรายได้ครัวเรือน การส่งเสริมอาชีพ กลุ่ม อาชีพ กลุ่มทางสังคม การพัฒนาอาชีพและกลุ่มต่างๆ สภาพทางเศรษฐกิจและ ความเป็นอยู่ทั่วไป เป็นต้น | 30-33 | (3) | **3** |
| (5) การวิเคราะห์สิ่งแวดล้อม พื้นที่สีเขียว ธรรมชาติต่างๆ ทางภูมิศาสตร์ กระบวนการหรือสิ่งที่เกิดขึ้น การประดิษฐ์ที่มีผลต่อสิ่งแวดล้อม และการพัฒนา | 30-33 | (3) | **3** |
| (6) ผลการวิเคราะห์ศักยภาพเพื่อประเมินสถานภาพการพัฒนาในปัจจุบันและโอกาสการพัฒนาในอนาคตของท้องถิ่น ด้วยเทคนิค SWOT Analysis ที่อาจส่งผล ต่อการดําเนินงานได้แก่ S-Strength (จุดแข็ง) W-Weakness (จุดอ่อน) O-Opportunity (โอกาส) และT-Threat (อุปสรรค) | 29-31 | (3) | **3** |
| **3. ยุทธศาสตร์**  **3.1 ยุทธศาสตร์ ขององค์กรปกครองส่วนท้องถิ่น** | **ควรประกอบด้วยข้อมูลดังนี้**  สอดคล้องกับสภาพสังคม เศรษฐกิจ สิ่งแวดล้อมของท้องถิ่น ประเด็นปัญหาการพัฒนาและแนวทางการพัฒนาที่สอดคล้องกับยุทธศาสตร์ ขององค์กรปกครองส่วนท้องถิ่น และเชื่อมโยงหลักประชารัฐ แผนยุทธศาสตร์ชาติ 20 ปีแผนพัฒนา เศรษฐกิจและสังคมแห่งชาติ และ Thailand 4.0 | 26-29 | **60**  (10) | **58**  **10** |
| **3.2 ยุทธศาสตร์ ขององค์กรปกครองส่วนท้องถิ่น ในเขตจังหวัด** | สอดคล้องและเชื่อมโยงกับสภาพสังคม เศรษฐกิจ สิ่งแวดล้อมของท้องถิ่น และยุทธศาสตร์จังหวัด และเชื่อมโยงหลักประชารัฐ แผนยุทธศาสตร์ชาติ 20 ปี แผนพัฒนาเศรษฐกิจและสังคมแห่งชาติ และ Thailand 4.0 | 23-25 | (10) | **10** |
| **3.3 ยุทธศาสตร์ จังหวัด** | สอดคล้องกับแผนพัฒนาเศรษฐกิจและสังคมแห่งชาติแผนการบริหารราชการ แผ่นดิน นโยบาย/ยุทธศาสตร์คสช. และนโยบายรัฐบาล หลักประชารัฐ แผนยุทธศาสตร์ชาติ 20 ปีและ Thailand 4.0 | 23-25 | (10) | **10** |
| **3.4 วิสัยทัศน์** | วิสัยทัศน์ซึ่งมีลักษณะแสดงสถานภาพที่องค์กรปกครองส่วนท้องถิ่นต้องการจะเป็นหรือบรรลุถึงอนาคตอย่างชัดเจน สอดคล้องกับโอกาส และศักยภาพที่เป็นลักษณะเฉพาะขององค์กรปกครองส่วนท้องถิ่น และสัมพันธ์กับโครงการพัฒนาท้องถิ่น | 26 | (5) | **5** |
| **3.5 กลยุทธ์** | แสดงให้เห็นช่องทางวิธีการ ภารกิจหรือสิ่งที่ต้องทําตามอํานาจหน้าที่ ขององค์กรปกครองส่วนท้องถิ่นที่จะนําไปสู่การบรรลุวิสัยทัศน์ หรือแสดงให้เห็นถึงความชัดเจนในสิ่งที่จะดําเนินการให้บรรลุวิสัยทัศน์นั้น | 27-28 | (5) | **4** |
| **3.6 เป้าประสงค์ ของแต่ละประเด็นกลยุทธ์** | เป้าประสงค์ของแต่ละประเด็นกลยุทธ์มีความสอดคล้องและสนับสนุน ต่อกลยุทธ์ที่จะเกิดขึ้น มุ่งหมายสิ่งหนึ่งสิ่งใดที่ชัดเจน | 26 | (5) | **4** |
| **3.7 จุดยืน**  **ทางยุทธศาสตร์** | ความมุ่งมั่นอันแน่วแน่ในการวางแผนพัฒนาท้องถิ่น เพื่อให้บรรลุวิสัยทัศน์ขององค์กรปกครองส่วนท้องถิ่น ซึ่งเกิดจากศักยภาพ ของพื้นที่จริงที่จะนําไปสู่ผลสําเร็จทางยุทธศาสตร์ | 28 | (5) | **5** |

**12**

|  |  |  |  |  |
| --- | --- | --- | --- | --- |
| **ประเด็น**  **การพิจารณา** | **รายละเอียดหลักเกณฑ์** | **เอกสารหน้า** | **คะแนนเต็ม** | **คะแนนที่ได้** |
| **3.8 แผนงาน** | แผนงานหรือจุดมุ่งหมายเพื่อการพัฒนาในอนาคต กําหนดจุดมุ่งหมาย ในเรื่องใดเรื่องหนึ่งหรือแผนงานที่เกิดจากเป้าประสงค์ ตัวชี้วัด ค่าเป้าหมาย กลยุทธ์ จุดยืนทางยุทธศาสตร์และยุทธศาสตร์ขององค์กรปกครองส่วนท้องถิ่นที่มีความชัดเจน นําไปสู่การจัดทําโครงการพัฒนาท้องถิ่นในแผนพัฒนาท้องถิ่นโดยระบุแผนงานและความเชื่อมโยงดังกล่าว | 34-36 | (5) | **4** |
| **3.9 ความเชื่อมโยงของยุทธศาสตร์ ในภาพรวม** | ความเชื่อมโยงองค์รวมที่นําไปสู่การพัฒนาท้องถิ่นที่เกิดผลผลิต/โครงการจากแผน ยุทธศาสตร์ชาติ 20 ปีแผนพัฒนาเศรษฐกิจและสังคมแห่งชาติฉบับที่ 12 Thailand 4.0 แผนพัฒนาภาค/แผนพัฒนากลุ่มจังหวัด/แผนพัฒนาจังหวัด ยุทธศาสตร์การพัฒนาขององค์กรปกครองส่วนท้องถิ่นในเขตจังหวัดและยุทธศาสตร์ขององค์กรปกครองส่วนท้องถิ่น | 29 | (5) | **5** |
| **รวมคะแนน** | |  | **100** | **95** |

**13**

**แบบที่ 4 แนวทางการพิจารณาการติดตามและประเมินผลโครงการ**

**เพื่อความสอดคล้องแผนพัฒนาท้องถิ่น**

|  |  |  |  |  |
| --- | --- | --- | --- | --- |
| **ประเด็น**  **การพิจารณา** | **รายละเอียดหลักเกณฑ์** | **เอกสารหน้า** | **คะแนนเต็ม** | **คะแนนที่ได้** |
| **1 . การสรุป สถานการณ์ การพัฒนา** | เป็นการวิเคราะห์กรอบการจัดทํายุทธศาสตร์ขององค์กรปกครอง ส่วนท้องถิ่น (ใช้การวิเคราะห์ SWOT Analysis/Demand (Demand Analysis)/Global Demand และ Trend ปัจจัยและสถานการณ์การเปลี่ยนแปลงที่มีผลต่อการพัฒนา อย่างน้อยต้องประกอบด้วยการวิเคราะห์ศักยภาพด้านเศรษฐกิจ, ด้านสังคม, ด้านทรัพยากรธรรมชาติและสิ่งแวดล้อม) | 29 | **10** | **10** |
| **2. การประเมินผล การนําแผนพัฒนา ท้องถิ่นไปปฏิบัติ ในเชิงปริมาณ** | 1) การควบคุมที่มีการใช้ตัวเลขต่างๆ เพื่อนํามาใช้วัดผลในเชิงปริมาณ เช่น การวัดจํานวนโครงการ กิจกรรม งานต่างๆ ก็คือ ผลผลิตนั่นเอง ว่าเป็นไปตามที่ตั้งเป้าหมายเอาไว้หรือไม่ จํานวนที่ดําเนินการจริง ตามที่ได้กําหนดไว้เท่าไหร่ จํานวนที่ไม่สามารถดําเนินการได้มีจํานวนเท่าไหร่ สามารถอธิบายได้ตามหลักประสิทธิภาพ (Efficiency) ของการพัฒนาท้องถิ่นตามอํานาจหน้าที่ที่ได้กําหนดไว้  2) วิเคราะห์ผลกระทบ/สิ่งที่กระทบ (Impact) โครงการที่ดําเนินการ ในเชิงปริมาณ (Quantitative) | 129 | **10** | **8** |
| **3. การประเมินผล การนําแผนพัฒนา ท้องถิ่นไปปฏิบัติ ในเชิงคุณภาพ** | 1) การประเมินประสิทธิผลของแผนพัฒนาในเชิงคุณภาพ คือการ นําเอาเทคนิคต่างๆ มาใช้เพื่อวัดว่าภารกิจ โครงการ กิจกรรม งานต่างๆ ที่ดําเนินการในพื้นที่นั้นๆ ตรงต่อความต้องการของประชาชน หรือไม่ และเป็นไปตามอํานาจหน้าที่หรือไม่ ประชาชนพึงพอใจหรือไม่ สิ่งของ วัสดุครุภัณฑ์การดําเนินการต่างๆ มีสภาพหรือลักษณะถูกต้อง คงทน ถาวร สามารถใช้การได้ตามวัตถุประสงค์หรือไม่ ซึ่งเป็นไปตามหลักประสิทธิผล (Effectiveness) ผลการปฏิบัติราชการที่บรรลุวัตถุประสงค์และเป้าหมายของแผนการปฏิบัติราชการตามที่ได้รับงบประมาณ มาดําเนินการ รวมถึงสามารถเทียบเคียงกับส่วนราชการหรือหน่วยงาน  2) วิเคราะห์ผลกระทบ/สิ่งที่กระทบ (Impact) โครงการที่ดําเนินการ ในเชิงคุณภาพ (Qualitative) | 130 | **10** | **10** |
| **4. แผนงานและ ยุทธศาสตร์การ พัฒนา** | 1) วิเคราะห์แผนงาน งานที่เกิดจากด้านต่างๆ มีความสอดคล้องกับ ยุทธศาสตร์ขององค์กรปกครองส่วนท้องถิ่นในมิติต่างๆ จนนําไปสู่การจัดทําโครงการพัฒนาท้องถิ่นโดยใช้ SWOT Analysis/Demand (Demand Analysis)/Global Demand/Trend หรือหลักการบูรณาการ (Integration) กับองค์กรปกครองส่วนท้องถิ่นที่มีพื้นที่ติดต่อกัน  2) วิเคราะห์แผนงาน งานที่เกิดจากด้านต่างๆ ที่สอดคล้องกับการแก้ไขปัญหาความยากจน หลักประชารัฐ | 24-26 | **10** | **10** |

**14**

|  |  |  |  |  |
| --- | --- | --- | --- | --- |
| **ประเด็น**  **การพิจารณา** | **รายละเอียดหลักเกณฑ์** | **เอกสารหน้า** | **คะแนนเต็ม** | **คะแนนที่ได้** |
| **5. โครงการพัฒนา 5.1 ความชัดเจน ของชื่อโครงการ** | **ควรประกอบด้วยข้อมูลดังนี้**  เป็นโครงการที่มีวัตถุประสงค์สนองต่อแผนยุทธศาสตร์การพัฒนา ของ องค์กรปกครองส่วนท้องถิ่นและดําเนินการเพื่อให้การพัฒนาบรรลุตาม วิสัยทัศน์ขององค์กรปกครองส่วนท้องถิ่นที่กําหนดไว้ ชื่อโครงการ มีความ ชัดเจน มุ่งไปเรื่องใดเรื่องหนึ่ง อ่านแล้วเข้าใจได้ว่าจะพัฒนาอะไรในอนาคต | 37-120 | **60**  (5) | **52**  **3** |
| **5.2 กําหนดวัตถุประสงค์ สอดคล้อง กับโครงการ** | มีวัตถุประสงค์ชัดเจน (clearobjective) โครงการต้องกําหนดวัตถุประสงค์ สอดคล้องกับความเป็นมาของโครงการ สอดคล้อง กับหลักการและเหตุผล วิธีการดําเนินงานต้องสอดคล้องกับวัตถุประสงค์มีความเป็นไปได้ ชัดเจน มีลักษณะเฉพาะเจาะจง | 37-120 | (5) | **5** |
| **5.3 เป้าหมาย (ผลผลิตของ โครงการ) มีความ ชัดเจนนําไปสู่ การตั้งงบประมาณได้ ถูกต้อง** | สภาพที่อยากให้เกิดขึ้นในอนาคตเป็นทิศทางที่ต้องไปให้ถึงเป้าหมาย ต้อง ชัดเจน สามารถระบุจํานวนเท่าไร กลุ่มเป้าหมายคืออะไร มีผลผลิต อย่างไร กลุ่มเป้าหมาย พื้นที่ดําเนินงานและระยะเวลาดําเนินงาน อธิบาย ให้ชัดเจนว่าโครงการนี้จะทําที่ไหนเริ่มต้นในช่วงเวลาใดและจบลงเมื่อไร ใครคือกลุ่มเป้าหมายของโครงการ หากกลุ่มเป้าหมายมีหลายกลุ่ม ให้ บอกชัดลงไปว่าใครคือกลุ่มเป้าหมายหลัก ใครคือกลุ่มเป้าหมายรอง | 37-120 | (5) | **3** |
| **5.4 โครงการมี ความสอดคล้องกับแผนยุทธศาสตร์ 20 ปี** | โครงการสอดคล้องกับ (1) ความมั่นคง (2) การสร้างความสามารถ ใน การแข่งขัน (3) การพัฒนาและเสริมสร้างศักยภาพคน (4) การสร้าง โอกาสความเสมอภาคและเท่าเทียมกันทางสังคม (5) การสร้างการ เติบโตบนคุณภาพชีวิตที่เป็นมิตรต่อสิ่งแวดล้อม (6) การปรับสมดุล และ พัฒนาระบบการบริหารจัดการภาครัฐเพื่อให้เกิดความมั่นคงมั่งคั่ง ยั่งยืน | 37-120 | (5) | **5** |
| **5.5 เป้าหมาย (ผลผลิตของ โครงการ) มีความ สอดคล้องกับแผน**  **พัฒนาเศรษฐกิจและสังคมแห่งชาติ** | โครงการมีความสอดคล้องกับแผนพัฒนาเศรษฐกิจและสังคมแห่งชาติ ฉบับที่ 12 โดย (1) ยึดหลักปรัชญาของเศรษฐกิจพอเพียง (2) ยึดคน เป็นศูนย์กลางการพัฒนา (3) ยึดวิสัยทัศน์ภายใต้ยุทธศาสตร์ชาติ 20 ปี (4) ยึดเป้าหมายอนาคตประเทศไทย 2579 (5) ยึดหลักการนําไปสู่การ ปฏิบัติให้เกิดผลสัมฤทธิ์อย่างจริงจังใน 5 ปีที่ต่อยอดไปสู่ผลสัมฤทธิ์ที่ เป็นเป้าหมายระยะยาว ภายใต้แนวทางการพัฒนา (1) การยกระดับ ศักยภาพการแข่งขันและการหลุดพ้นกับดักรายได้ปานกลางสู่รายได้สูง (2) การพัฒนาศักยภาพคนตามช่วงวัยและการปฏิรูประบบเพื่อสร้าง สังคมสูงวัยอย่างมีคุณภาพ (3) การลดความเหลื่อมล้ำทางสังคม (4) การรองรับการเชื่อมโยงภูมิภาคและความเป็นเมือง (5) การสร้างความเจริญเติบโตทางเศรษฐกิจและสังคมอย่างเป็นมิตรกับสิ่งแวดล้อม (6) การบริหารราชการแผ่นดินที่มีประสิทธิภาพ | 37-120 | (5) | **5** |

**15**

|  |  |  |  |  |
| --- | --- | --- | --- | --- |
| **ประเด็น**  **การพิจารณา** | **รายละเอียดหลักเกณฑ์** | **เอกสารหน้า** | **คะแนนเต็ม** | **คะแนนที่ได้** |
| **5.6 โครงการมี ความสอดคล้องกับ Thailand 4.0** | โครงการมีลักษณะหรือสอดคล้องกับการปรับเปลี่ยนโครงสร้างเศรษฐกิจ ไปสู่ Value–Based Economy หรือเศรษฐกิจที่ขับเคลื่อนด้วยนวัตกรรม ทําน้อยได้มาก เช่น (1) เปลี่ยนจากการผลิตสินค้าโภคภัณฑ์ไปสู่สินค้า  เชิงนวัตกรรม (2) เปลี่ยนจากการขับเคลื่อนประเทศด้วยภาคอุตสาหกรรม ไปสู่การขับเคลื่อนด้วยเทคโนโลยีความคิดสร้างสรรค์ และนวัตกรรม (3) เปลี่ยนจากการเน้นภาคการผลิตสินค้า ไปสู่การเน้น ภาคบริการมากขึ้น รวมถึงโครงการที่เติมเต็มด้วยวิทยาการ ความคิด สร้างสรรค์นวัตกรรม วิทยาศาสตร์เทคโนโลยีและการวิจัยและพัฒนา แล้วต่อยอดความได้เปรียบเชิงเปรียบเทียบ | 37-120 | (5) | **4** |
| **5.7 โครงการ สอดคล้องกับยุทธศาสตร์จังหวัด** | โครงการพัฒนาท้องถิ่นมีความสอดคล้องกับห้วงระยะเวลา ของแผนพัฒนาจังหวัดที่ได้กําหนดขึ้น เพื่อขับเคลื่อนการพัฒนาท้องถิ่น เสมือนหนึ่งการขับเคลื่อนการพัฒนาจังหวัด ซึ่งไม่สามารถแยกส่วนใด ส่วนหนึ่งออกจากกันได้นอกจากนี้โครงการพัฒนาท้องถิ่นต้องเป็น โครงการเชื่อมต่อหรือเดินทางไปด้วยกันกับยุทธศาสตร์จังหวัด ที่ได้กําหนดขึ้นที่เป็นปัจจุบัน | 37-120 | (5) | **5** |
| **5.8 โครงการ แก้ไขปัญหาความ ยากจนหรือการ เสริมสร้าง ให้ประเทศชาติมั่นคง มั่งคั่ง ยั่งยืน ภายใต้หลัก ประชารัฐ** | เป็นโครงการที่ดําเนินการภายใต้พื้นฐานความพอเพียงที่ประชาชน ดําเนินการเองหรือร่วมดําเนินการ เป็นโครงการต่อยอดและขยายได้ เป็นโครงการที่ประชาชนต้องการเพื่อให้เกิดความยั่งยืน ซึ่งมีลักษณะที่ จะให้ท้องถิ่นมีความมั่นคง มั่งคั่ง ยั่งยืน เป็นท้องถิ่นที่พัฒนาแล้ว ด้วยการพัฒนาตามปรัชญาเศรษฐกิจพอเพียง และเศรษฐกิจพอเพียงท้องถิ่น (ด้านการเกษตรและแหล่งน้ำ) (LSEP) | 37-120 | (5) | **4** |
| **5.9 งบประมาณมีความสอดคล้องกับเป้าหมาย (ผลผลิตของโครงการ)** | งบประมาณโครงการพัฒนาจะต้องคํานึงถึงหลักสําคัญ 5 ประการในการ จัดทําโครงการได้แก่ (1) ความประหยัด (Economy) (2) ความมี ประสิทธิภาพ (Efficiency) (3) ความมีประสิทธิผล (Effectiveness) (4) ความยุติธรรม (Equity) (5) ความโปร่งใส (Transparency) | 37-120 | (5) | **5** |
| **5.10 มีการ ประมาณการราคาถูกต้องตามหลัก วิธีการงบประมาณ** | การประมาณการราคาเพื่อการพัฒนาต้องให้สอดคล้องกับโครงการ ถูกต้องตามหลักวิชาการทางช่าง หลักของราคากลาง ราคากลางท้องถิ่น มีความโปร่งใสในการกําหนดราคาและตรวจสอบได้ในเชิงประจักษ์ มีความคลาดเคลื่อนไม่มากกว่าหรือไม่ต่ำกว่าร้อยละห้าของการ นําไปตั้งงบประมาณรายจ่ายในข้อบัญญัติ/เทศบัญญัติเงินสะสม หรือรายจ่ายพัฒนาที่ปรากฎในรูปแบบอื่นๆ | 37-120 | (5) | **5** |
| **5.11 มีการ กําหนดตัวชี้วัด**  **(KPI) และสอด**  **คล้องกับวัตถุ**  **ประสงค์และผลที่คาดว่าจะได้รับ** | มีการกําหนดดัชนีชี้วัดผลงาน (Key Performance Indicator : KPI) ที่สามารถวัดได้ (measurable) ใช้บอกประสิทธิผล (effectiveness) ใช้บอกประสิทธิภาพ(efficiency) ได้ เช่น การกําหนดความพึงพอใจ การกําหนดร้อยละ การกําหนดอันเกิดจากผลของวัตถุประสงค์ที่เกิด ที่สิ่งที่ได้รับ (การคาดการณ์คาดว่าจะได้รับ) | 37-120 | (5) | **4** |

**16**

|  |  |  |  |  |
| --- | --- | --- | --- | --- |
| **ประเด็น**  **การพิจารณา** | **รายละเอียดหลักเกณฑ์** | **เอกสารหน้า** | **คะแนนเต็ม** | **คะแนนที่ได้** |
| **5.12 ผลที่คาดว่าจะได้รับสอดคล้องกับวัตถุประสงค์** | ผลที่ได้รับเป็นสิ่งที่เกิดขึ้นได้จริงจากการดําเนินการตามโครงการพัฒนา ซึ่งสอดคล้องกับวัตถุประสงค์ที่ตั้งไว้การได้ผลหรือผลที่เกิดขึ้นจะต้อง เท่ากับวัตถุประสงค์หรือมากกว่าวัตถุประสงค์ซึ่งการเขียนวัตถุประสงค์ ควรคํานึงถึง (1) มีความเป็นไปได้และมีความเฉพาะเจาะจงในการ ดําเนินงานตามโครงการ (2) วัดและประเมินผลระดับของความสําเร็จได้ (3) ระบุสิ่งที่ต้องการดําเนินงานอย่างชัดเจนและเฉพาะเจาะจงมากที่สุด และสามารถปฏิบัติได้ (4) เป็นเหตุเป็นผล สอดคล้องกับความเป็นจริง (5) ส่งผลต่อการบ่งบอกเวลาได้ | 37-120 | (5) | **4** |
| **รวมคะแนน** | |  | **100** | **90** |

**การติดตามและประเมินผลแผนพัฒนาท้องถิ่น**

**ประจำปีงบประมาณ พ.ศ.2563 ระหว่างตุลาคม 2562 - กันยายน 2563**

**(แบบที่ใช้แทนระบบ e-Plan)**

**ยุทธศาสตร์ที่ 1 การพัฒนาด้านโครงสร้างพื้นฐาน**

**1.1 แผนงานเคหะและชุมชน**

|  |  |  |  |  |  |
| --- | --- | --- | --- | --- | --- |
| **ลำดับ** | **โครงการ** | **งบประมาณ** | **เบิกจ่ายจริง** | **แหล่งเงินงบประมาณ** | **การดำเนินการ** |
| 1 | ปรับปรุงซ่อมแซมระบบกระจายเสียงทางไกลอัตโนมัติแบบไร้สาย UHF-FM | 500,000 | 484,100 | เงินทุนสำรองเงินสะสม | ดำเนินการแล้ว |
| 2 | ก่อสร้างและติดตั้งระบบไฟฟ้าส่องสว่างแบบกิ่งเดี่ยว 9.00 เมตร พร้อมโคไฟส่องสว่าง ซอยศรีโลหะ 6 (ซอยสุสาน) หมู่ที่ 1 | 450,000 | 450,000 | เงินทุนสำรองเงินสะสม | ดำเนินการแล้ว |
| 3 | ก่อสร้างและติดตั้งระบบไฟฟ้าส่องสว่างแบบกิ่งเดี่ยว 9.00 เมตร พร้อมโคไฟส่องสว่าง ซอยไพศาล (ท่าม่วงพันธุ์ปลา) หมู่ที่ 4 | 301,000 | 301,000 | เงินทุนสำรองเงินสะสม | ดำเนินการแล้ว |
| 4 | ก่อสร้างรางระบายน้ำคอนกรีตเสริมเหล็ก ซอยบ้านรถยก หมู่ที่4 | 486,000 | 431,000 | เงินทุนสำรองเงินสะสม | ดำเนินการแล้ว |
| 5 | ก่อสร้างรางระบายน้ำคอนกรีตเสริมเหล็ก ซอยหนามแดง 1 หมู่ที่ 4 | 486,000 | 431,000 | เงินทุนสำรองเงินสะสม | ดำเนินการแล้ว |
| 6 | ก่อสร้างคันกันตก (GUARD RAIl) พร้อมลงหินคลุก บริเวณเครื่องออกกำลังกาย หมู่ 4 ซอยหนามแดงหลัก | 132,200 | - | เงินทุนสำรองเงินสะสม | ยังไม่ได้ดำเนินการ |
| 7 | เปลี่ยนโคมไฟส่องสว่างพร้อมหลอดไฟ 60 W พร้อมติดตั้ง หมู่ที่ 1 (75 ชุด) | 405,000 | 405,000 | เงินทุนสำรองเงินสะสม | ดำเนินการแล้ว |
| 8 | เปลี่ยนโคมไฟส่องสว่างพร้อมหลอดไฟ 60 W พร้อมติดตั้ง หมู่ที่ 4 (92 ชุด) | 496,800 | 496,800 | เงินทุนสำรองเงินสะสม | ดำเนินการแล้ว |
| 9 | เปลี่ยนไฟส่องสว่างพร้อมหลอดไฟ 60 W พร้อมติดตั้ง หมู่ที่ 5 (79 ชุด) | 426,600 | 426,600 | เงินทุนสำรองเงินสะสม | ดำเนินการแล้ว |
| 10 | ปรับปรุงเสริมผิวจราจรแอสฟัลท์ติกคอนกรีต ซอยไพศาล (ท่าม่วงพันธ์ปลา) หมู่ที่ 4 | 436,000 | 342,000 | เงินทุนสำรองเงินสะสม | ดำเนินการแล้ว |
| 11 | ปรับปรุงเสริมผิวจราจรแอสฟัลท์ติกคอนกรีต ซอยข้างโรงก๋วยเตี๋ยว หมู่ที่ 5 | 314,000 | 314,000 | เงินทุนสำรองเงินสะสม | ดำเนินการแล้ว |
| 12 | ปรับปรุงเสริมผิวจราจรแอสฟัลท์ติกคอนกรีต ซอยศรีโลหะ 1 หมู่ที่ 1 | 324,000 | 324,000 | เงินทุนสำรองเงินสะสม | ดำเนินการแล้ว |

**17**

|  |  |  |  |  |  |
| --- | --- | --- | --- | --- | --- |
| **ลำดับ** | **โครงการ** | **งบประมาณ** | **เบิกจ่ายจริง** | **แหล่งเงินงบประมาณ** | **การดำเนินการ** |
| 13 | ปรับปรุงเสริมผิวจราจรแอสฟัลท์ติกคอนกรีต ซอยศรีโลหะ 2 หมู่ที่ 1 | 494,000 | 494,000 | เงินทุนสำรองเงินสะสม | ดำเนินการแล้ว |
| 14 | ปรับปรุงเสริมผิวจราจรแอสฟัลท์ติกคอนกรีต ซอยศรีโลหะ 4 หมู่ที่ 1 | 401,000 | 401,000 | เงินทุนสำรองเงินสะสม | ดำเนินการแล้ว |
| 15 | ปรับปรุงเสริมผิวจราจรแอสฟัลท์ติกคอนกรีต ซอยศรีโลหะ 7 หมู่ที่ 1 | 423,000 | 423,000 | เงินทุนสำรองเงินสะสม | ดำเนินการแล้ว |
| 16 | ปรับปรุงเสริมผิวจราจรแอสฟัลท์ติกคอนกรีต ซอยศรีโลหะ 13 หมู่ที่ 1 | 497,000 | 497,000 | เงินทุนสำรองเงินสะสม | ดำเนินการแล้ว |
| 17 | ก่อสร้างถนนคอนกรีตเสริมเหล็ก ซอยปฏิบัติการรถขุดที่ 6 หมู่ที่ 5 | 419,000 | 419,000 | เงินทุนสำรองเงินสะสม | ดำเนินการแล้ว |
| 18 | ก่อสร้างถนนคอนกรีตเสริมเหล็ก ซอยหนามแดง 3 หมู่ที่ 4 | 290,000 | 290,000 | ข้อบัญญัติงบประมาณ | กันเงินงบประมาณ |
| 19 | ปรับปรุงถนนแอสฟัลท์ติกคอนกรีต ซอยอึ้งวัฒนไพศาล หมู่ที่ 4 | 416,000 | 372,000 | ข้อบัญญัติงบประมาณ | กันเงินงบประมาณ |
| 20 | ปรับปรุงเสริมผิวจราจรแอสฟัลท์ติกคอนกรีต ซอยบ้านป้าจี้ หมู่ที่ 4 | 195,000 | - | ข้อบัญญัติงบประมาณ | ยังไม่ได้ดำเนินการ |
| 21 | ปรับปรุงเสริมผิวจราจรแอสฟัลท์ติกคอนกรีต ซอยบ้านป้ามังกร หมู่ที่ 4 | 470,000 | - | ข้อบัญญัติงบประมาณ | ยังไม่ได้ดำเนินการ |
| 22 | ปรับปรุงเสริมผิวจราจรแอสฟัลท์ติกคอนกรีต ซอยหนามแดง หมู่ที่ 4 | 497,000 | - | ข้อบัญญัติงบประมาณ | ยังไม่ได้ดำเนินการ |
| 23 | ก่อสร้างและติดตั้งระบบไฟฟ้าส่องสว่างแบบกิ่งเดี่ยว ซอยหนามแดง | 496,000 | - | ข้อบัญญัติงบประมาณ | ยังไม่ได้ดำเนินการ |
| 24 | ติดตั้งหม้อแปลงไฟส่องสว่างสาธารณะ หมู่ที่ 4 | 100,000 | - | ข้อบัญญัติงบประมาณ | ยังไม่ได้ดำเนินการ |
| 25 | ปรับปรุงลานออกกำลังกาย (ก่อสร้างหลังคาคลุมเครื่องออกกำลังกาย)  ถนนริมน้ำ หมู่ที่ 1 | 138,000 | - | ข้อบัญญัติงบประมาณ | ยังไม่ได้ดำเนินการ |
| 26 | ปรับปรุงลานออกกำลังกาย (ก่อสร้างหลังคาคลุมเครื่องออกกำลังกาย) ซอยหนามแดง หมู่ที่ 4 | 138,000 | - | ข้อบัญญัติงบประมาณ | ยังไม่ได้ดำเนินการ |
|  | **รวม** | **9,731,600** | **7,301,500** |  |  |

**18**

**ยุทธศาสตร์ที่ 2 การพัฒนาด้านเศรษฐกิจและแก้ไขปัญหาความยากจน**

**2.1 แผนงานสร้างความเข้มแข็งของชุมชน**

|  |  |  |  |  |  |
| --- | --- | --- | --- | --- | --- |
| **ลำดับ** | **โครงการ** | **งบประมาณ** | **เบิกจ่ายจริง** | **แหล่งเงินงบประมาณ** | **การดำเนินการ** |
| 1 | ส่งเสริมสนับสนุนกิจกรรมของกลุ่มอาชีพ | 50,000 | 25,256 | ข้อบัญญัติงบประมาณ | ดำเนินการแล้ว |
| 2 | ส่งเสริมการประกอบอาชีพของประชาชน | 40,000 | - | ข้อบัญญัติงบประมาณ | ยังไม่ได้ดำเนินการ |
| 3 | ส่งเสริมสนับสนุนตามหลักปรัชญาเศรษฐกิจพอเพียง | 10,000 | 700 | ข้อบัญญัติงบประมาณ | ดำเนินการแล้ว |
|  | **รวม** | **100,000** | **25,956** |  |  |

**ยุทธศาสตร์ที่ 3 การพัฒนาด้านคุณภาพชีวิต**

**3.1 แผนงานการศาสนา วัฒนธรรมและนันทนาการ**

|  |  |  |  |  |  |
| --- | --- | --- | --- | --- | --- |
| **ลำดับ** | **โครงการ** | **งบประมาณ** | **เบิกจ่ายจริง** | **แหล่งเงินงบประมาณ** | **การดำเนินการ** |
| 1 | การจัดกิจกรรมด้านศาสนาและวัฒนธรรมท้องถิ่น | 200,000 | 7,045 | ข้อบัญญัติงบประมาณ | ดำเนินการแล้ว |
| 2 | สนับสนุนอุปกรณ์กีฬาให้หมู่บ้าน | 30,000 | - | ข้อบัญญัติงบประมาณ | ยังไม่ได้ดำเนินการ |
| 3 | กิจกรรมส่งเสริมการแข่งขันกีฬาและนันทนาการ | 50,000 | - | ข้อบัญญัติงบประมาณ | ยังไม่ได้ดำเนินการ |
| 4 | อุดหนุนโครงการแข่งขันกีฬาชนะเลิศแห่งจังหวัดกาญจนบุรี | 35,000 | - | ข้อบัญญัติงบประมาณ | ยังไม่ได้ดำเนินการ |
| 5 | อุดหนุนการจัดกิจกรรมจัดการแข่งขันกีฬาและนันทนาการ | 5,000 | - | ข้อบัญญัติงบประมาณ | ยังไม่ได้ดำเนินการ |
|  | **รวม** | **320,000** | **7,045** |  |  |

**19**

* 1. **แผนงานการศึกษา**

|  |  |  |  |  |  |
| --- | --- | --- | --- | --- | --- |
| **ลำดับ** | **โครงการ** | **งบประมาณ** | **เบิกจ่ายจริง** | **แหล่งเงินงบประมาณ** | **การดำเนินการ** |
| 1 | วันเด็กแห่งชาติ | 50,000 | 12,250 | ข้อบัญญัติงบประมาณ | ดำเนินการแล้ว |
| 2 | ค่าใช้จ่ายในการจัดทำป้ายประชาสัมพันธ์ข่าวสารของทางราชการ | 10,000 | - | ข้อบัญญัติงบประมาณ | ยังไม่ได้ดำเนินการ |
| 3 | จัดซื้อจอภาพอัจฉริยะระบบสัมผัส ขนาด 75” และอุปกรณ์ต่อพ่วงพร้อมติดตั้ง | 500,000 | 496,000 | ข้อบัญญัติงบประมาณ | ดำเนินการแล้ว |
| 4 | ก่อสร้างอาคารเครื่องเล่นศูนย์พัฒนาเด็กเล็ก หมู่ที่ 4 | 441,000 | 412,000 | เงินสะสม | ดำเนินการแล้ว |
| 5 | จัดซื้อเครื่องเล่นสนามศูนย์พัฒนาเด็กเล็กอบต.ท่าม่วง | 500,000 | 490,000 | ข้อบัญญัติงบประมาณ | ดำเนินการแล้ว |
| 6 | การจัดกิจกรรมเด็กและเยาวชน | 50,000 | - | ข้อบัญญัติงบประมาณ | ยังไม่ได้ดำเนินการ |
| 7 | ส่งเสริมสนับสนุนค่าใช้จ่ายศูนย์พัฒนาครอบครัวภายในตำบล | 50,000 | - | ข้อบัญญัติงบประมาณ | ยังไม่ได้ดำเนินการ |
| 8 | สร้างภูมิคุ้มกันให้เด็กและเยาวชนตำบลท่าม่วง (โตไปไม่โกง) | 30,000 | - | ข้อบัญญัติงบประมาณ | ยังไม่ได้ดำเนินการ |
| 9 | อาหารเสริมนมศูนย์พัฒนาเด็กเล็กอบต.ท่าม่วง | 57,500 | 33,159.42 | ข้อบัญญัติงบประมาณ | ดำเนินการแล้ว |
| 10 | อาหารเสริมนมโรงเรียนอนุบาลท่าม่วง | 306,600 | 224,191.92 | ข้อบัญญัติงบประมาณ | ดำเนินการแล้ว |
| 11 | อาหารกลางวันศพด. | 62,000 | 62,000 | ข้อบัญญัติงบประมาณ | ดำเนินการแล้ว |
| 12 | สนับสนุนค่าใช้จ่ายในการจัดการศึกษาสำหรับศูนย์พัฒนาเด็กเล็กอบต.ท่าม่วง | 51,000 | 40,190 | ข้อบัญญัติงบประมาณ | ดำเนินการแล้ว |
| 13 | อุดหนุนอาหารกลางวันโรงเรียนอนุบาลท่าม่วง | 640,000 | 566,000 | ข้อบัญญัติงบประมาณ | ดำเนินการแล้ว |
|  | **รวม** | **2,748,100** | **2,335,791.34** |  |  |

**20**

**3.3 แผนงานสาธารณสุข**

|  |  |  |  |  |  |
| --- | --- | --- | --- | --- | --- |
| **ลำดับ** | **โครงการ** | **งบประมาณ** | **เบิกจ่ายจริง** | **แหล่งเงินงบประมาณ** | **การดำเนินการ** |
| 1 | วัยเรียน วัยใส รักอย่างไรไม่ให้ท้อง | 30,000 | - | ข้อบัญญัติงบประมาณ | ยังไม่ได้ดำเนินการ |
| 2 | รณรงค์ป้องกันโรคพิษสุนัขบ้า | 30,000 | 27,300 | ข้อบัญญัติงบประมาณ | ดำเนินการแล้ว |
| 3 | รณรงค์ป้องกันและควบคุมโรคเอดส์ | 10,000 | - | ข้อบัญญัติงบประมาณ | ยังไม่ได้ดำเนินการ |
| 4 | รณรงค์ป้องกันและควบคุมโรคไข้เลือดออก | 30,000 | 295 | ข้อบัญญัติงบประมาณ | ดำเนินการแล้ว |
| 5 | จัดซื้อวัสดุวิทยาศาสตร์และการแพทย์ | 120,000 | 118,500 | ข้อบัญญัติงบประมาณ | ดำเนินการแล้ว |
| 6 | การพัฒนาสาธารณสุขมูลฐาน | 45,000 | - | ข้อบัญญัติงบประมาณ | ยังไม่ได้ดำเนินการ |
| 7 | ค่าวัสดุอุปโภคบริโภค (ถุงยังชีพ) จากสถานการณ์การแพร่ระบาดของโรคติดเชื้อไวรัสโคโรน่า 2019 (COVID-19) | 500,000 | 500,000 | เงินสะสม | ดำเนินการแล้ว |
| 8 | โครงการอบรมเชิงปฏิบัติการให้ความรู้ในการป้องกันโรคติดเชื้อไวรัสโคโรน่า 2019 (COVID-19) | 33,360 | 33,360 | เงินสะสม | ดำเนินการแล้ว |
| 9 | กิจกรรม “ชาวท่าม่วงร่วมใจ สู้ภัยเชื้อร้าย COVID-19”(จัดทำหน้ากากผ้า) | 19,341 | 19,341 | เงินอุดหนุน | ดำเนินการแล้ว |
|  | **รวม** | **817,701** | **698,796** |  |  |

**3.4 แผนงานสังคมสงเคราะห์**

|  |  |  |  |  |  |
| --- | --- | --- | --- | --- | --- |
| **ลำดับ** | **โครงการ** | **งบประมาณ** | **เบิกจ่ายจริง** | **แหล่งเงินงบประมาณ** | **การดำเนินการ** |
| 1 | ส่งเสริมสนับสนุนกิจกรรมด้านการพัฒนาคุณภาพชีวิตของคนชราและคนพิการ | 20,000 | 300 | ข้อบัญญัติงบประมาณ | ดำเนินการแล้ว |
| 2 | การพัฒนาคุณภาพชีวิตผูป่วยด้อยโอกาสและครอบครัวผู้มีรายได้น้อยและผู้ไร้ที่พึ่ง | 20,000 | - | ข้อบัญญัติงบประมาณ | ยังไม่ได้ดำเนินการ |
| 3 | ส่งเสริมสนับสนุนกิจกรรมผู้สูงอายุ/ชมรมผู้สูงอายุ | 15,000 | - | ข้อบัญญัติงบประมาณ | ยังไม่ได้ดำเนินการ |
| 4 | ส่งเสริมกิจกรรมด้านการพัฒนาสตรีและครอบครัว | 20,000 | - | ข้อบัญญัติงบประมาณ | ยังไม่ได้ดำเนินการ |
| 5 | อุดหนุนดำเนินงานตามภารกิจของเหล่ากาชาดจังหวัดกาญจนบุรี | 5,000 | 5,000 | ข้อบัญญัติงบประมาณ | ดำเนินการแล้ว |
|  | **รวม** | **80,000** | **5,300** |  |  |

**21**

**3.5 แผนงานงบกลาง**

|  |  |  |  |  |  |
| --- | --- | --- | --- | --- | --- |
| **ลำดับ** | **โครงการ** | **งบประมาณ** | **เบิกจ่ายจริง** | **แหล่งเงินงบประมาณ** | **การดำเนินการ** |
| 1 | ดำเนินงานโครงการหลักประกันสุขภาพแห่งชาติ (สปสช) | 59,220 | 59,220 | ข้อบัญญัติงบประมาณ | ดำเนินการแล้ว |
| 2 | เบี้ยยังชีพผู้สูงอายุ | 3,400,000 | 3,198,600 | ข้อบัญญัติงบประมาณ | ดำเนินการแล้ว |
| 3 | เบี้ยยังชีพคนพิการ | 768,000 | 672,800 | ข้อบัญญัติงบประมาณ | ดำเนินการแล้ว |
| 4 | เบี้ยยังชีพผู้ป่วยเอดส์ | 360,000 | 18,000 | ข้อบัญญัติงบประมาณ | ดำเนินการแล้ว |
|  | **รวม** | **4,587,220** | **3,948,620** |  |  |

**ยุทธศาสตร์ที่ 4 การพัฒนาด้านสิ่งแวดล้อม**

**4.1 แผนงานการเกษตร**

|  |  |  |  |  |  |
| --- | --- | --- | --- | --- | --- |
| **ลำดับ** | **โครงการ** | **งบประมาณ** | **เบิกจ่ายจริง** | **แหล่งเงินงบประมาณ** | **การดำเนินการ** |
| 1 | สนับสนุนโครงการเฉลิมพระเกียรติหรือโครงการอันเนื่องมาจากพระราชดำริ | 50,000 | - | ข้อบัญญัติงบประมาณ | ยังไม่ได้ดำเนินการ |
| 2 | กำจัดผักตบชวาและวัชพืชต่างๆ | 50,000 | - | ข้อบัญญัติงบประมาณ | ยังไม่ได้ดำเนินการ |
| 3 | ขุดลอกระบายน้ำลุ่มหนามแดง หมู่ที่ 4 | 168,000 | 168,000 | ข้อบัญญัติงบประมาณ | ดำเนินการแล้ว |
| 4 | ขุดลอกระบายน้ำลุ่มหนามแดง หมู่ที่ 5 | 292,000 | 292,000 | ข้อบัญญัติงบประมาณ | ดำเนินการแล้ว |
| 5 | ขุดเปิดร่องเหมืองระบายน้ำทิ้ง (ที่ราชพัสดุข้างซอยหีบศพ) หมู่ที่ 4 | 26,000 | - | ข้อบัญญัติงบประมาณ | ยังไม่ได้ดำเนินการ |
|  | **รวม** | **586,000** | **460,000** |  |  |

**22**

**4.2 แผนงานเคหะและชุมชน**

|  |  |  |  |  |  |
| --- | --- | --- | --- | --- | --- |
| **ลำดับ** | **โครงการ** | **งบประมาณ** | **เบิกจ่ายจริง** | **แหล่งเงินงบประมาณ** | **การดำเนินการ** |
| 1 | ปลูกจิตสำนึกการกำจัดขยะมูลฝอยและการกำจัดขยะมูลฝอยโดยวิธีธรรมชาติ | 30,000 | 14,800 | ข้อบัญญัติงบประมาณ | ดำเนินการแล้ว |
| 2 | การทำปุ๋ยหมักชีวภาพจากขยะมูลฝอย | 20,000 | - | ข้อบัญญัติงบประมาณ | ยังไม่ได้ดำเนินการ |
| 3 | ธนาคารขยะ | 30,000 | - | ข้อบัญญัติงบประมาณ | ยังไม่ได้ดำเนินการ |
| 4 | ค่าจ้างเหมาฝังกลบขยะ | 368,000 | 367,523.75 | ข้อบัญญัติงบประมาณ | ดำเนินการแล้ว |
| 5 | จัดซื้อรถบรรทุกขยะแบบอัดท้าย 1 คัน | 3,500,000 | 3,490,000 | เงินสะสม | ดำเนินการแล้ว |
|  | **รวม** | **3,948,000** | **3,872,323.75** |  |  |

**ยุทธศาสตร์ที่ 5 การพัฒนาด้านการบริหารจัดการบ้านเมืองที่ดี**

**5.1 แผนงานบริหารทั่วไป**

|  |  |  |  |  |  |
| --- | --- | --- | --- | --- | --- |
| **ลำดับ** | **โครงการ** | **งบประมาณ** | **เบิกจ่ายจริง** | **แหล่งเงินงบประมาณ** | **การดำเนินการ** |
| 1 | การจัดงานพระราชพิธีหรือการจัดกิจกรรมในการเทิดพระเกียรติ งานรัฐพิธีและวันสำคัญต่างๆ | 300,000 | 18,275 | ข้อบัญญัติงบประมาณ | ดำเนินการแล้ว |
| 2 | การจัดการเลือกตั้งขององค์กรปกครองส่วนท้องถิ่น | 500,000 | - | ข้อบัญญัติงบประมาณ | ยังไม่ได้ดำเนินการ |
| 3 | การจัดทำป้ายประชาสัมพันธ์ข่าวสารทางราชการตามนโยบายรัฐบาล | 30,000 | 12,600 | ข้อบัญญัติงบประมาณ | ดำเนินการแล้ว |
| 4 | การดำเนินงานด้านการส่งเสริมคุณธรรม จริยธรรม | 20,000 | - | ข้อบัญญัติงบประมาณ | ยังไม่ได้ดำเนินการ |
| 5 | การปกป้องสถาบันสำคัญของชาติและงานตามนโยบายรัฐบาล | 50,000 | - | ข้อบัญญัติงบประมาณ | ยังไม่ได้ดำเนินการ |
| 6 | อุดหนุนอำเภอท่าม่วงโครงการจัดกิจกรรมงานรัฐพิธีในวันสำคัญของชาติและกิจกรรมงานตามนโยบายของจังหวัดกาญจนบุรี | 5,000 | 5,000 | ข้อบัญญัติงบประมาณ | ดำเนินการแล้ว |
| 7 | อุดหนุนศูนย์ปฏิบัติการร่วมในการช่วยเหลือประชาชนของอปท.ระดับอำเภอ | 30,000 | 30,000 | ข้อบัญญัติงบประมาณ | ดำเนินการแล้ว |
|  | **รวม** | **935,000** | **65,875** |  |  |

**23**

**5.2 แผนงานสร้างความเข้มแข็งของชุมชน**

|  |  |  |  |  |  |
| --- | --- | --- | --- | --- | --- |
| **ลำดับ** | **โครงการ** | **งบประมาณ** | **เบิกจ่ายจริง** | **แหล่งเงินงบประมาณ** | **การดำเนินการ** |
| 1 | จัดประชุมประชาคมตำบล หมู่บ้าน ฯลฯ | 30,000 | - | ข้อบัญญัติงบประมาณ | ยังไม่ได้ดำเนินการ |
| 2 | ส่งเสริมสนับสนุนในการจัดทำแผนชุมชนและกิจกรรมสนับสนุนการจัดประชุมประชาคมแผนชุมชน | 30,000 | - | ข้อบัญญัติงบประมาณ | ยังไม่ได้ดำเนินการ |
| 3 | อบต.พบประชาชน | 30,000 | - | ข้อบัญญัติงบประมาณ | ยังไม่ได้ดำเนินการ |
| 4 | การฝึกอบรม รณรงค์กิจกรรมเพื่อให้เกิดการร่วมคิด ร่วมทำและร่วมแก้ไขปัญหาของชุมชน | 20,000 | - | ข้อบัญญัติงบประมาณ | ยังไม่ได้ดำเนินการ |
| 5 | การป้องกันและแก้ไขปัญหายาเสพติด | 40,000 | - | ข้อบัญญัติงบประมาณ | ยังไม่ได้ดำเนินการ |
| 6 | อุดหนุนศูนย์ปฏิบัติการป้องกันและปราบปรามยาเสพติดอำเภอท่าม่วง | 40,000 | 40,000 | ข้อบัญญัติงบประมาณ | ดำเนินการแล้ว |
|  | **รวม** | **150,000** | **40,000** |  |  |

**ยุทธศาสตร์ที่ 6 การพัฒนาด้านความปลอดภัยในชีวิตและทรัพย์สิน**

**6.1 แผนงานรักษาความสงบภายใน**

|  |  |  |  |  |  |
| --- | --- | --- | --- | --- | --- |
| **ลำดับ** | **โครงการ** | **งบประมาณ** | **เบิกจ่ายจริง** | **แหล่งเงินงบประมาณ** | **การดำเนินการ** |
| 1 | เสริมสร้างศักยภาพอาสาสมัครป้องกันภัยฝ่ายพลเรือน | 100,000 | - | ข้อบัญญัติงบประมาณ | ยังไม่ได้ดำเนินการ |
| 2 | โครงการตามแผนปฏิบัติการในการป้องกันและบรรเทาสาธารณภัย | 50,000 | - | ข้อบัญญัติงบประมาณ | ยังไม่ได้ดำเนินการ |
| 3 | ป้องกันและบรรเทาสาธารณภัย | 50,000 | 1,596 | ข้อบัญญัติงบประมาณ | ดำเนินการแล้ว |
| 4 | ป้องกันและลดอุบัติเหตุทางถนน | 60,000 | 6,000 | ข้อบัญญัติงบประมาณ | ดำเนินการแล้ว |
| 5 | ฝึกอบรมชุดปฏิบัติการจิตอาสาภัยพิบัติประจำอบต.ท่าม่วง | 50,000 | 50,000 | ข้อบัญญัติงบประมาณ | ดำเนินการแล้ว |
| 6 | ซ่อมแซมกล้องโทรทัศน์วงจรปิดชนิดเครือข่าย (CCTV) | 500,000 | 461,500 | เงินทุนสำรองเงินสะสม | ดำเนินการแล้ว |
|  | **รวม** | **810,000** | **519,096** |  |  |

**24**

**สารบัญ**

**หน้า**

**ส่วนที่ 1** **บทนำ 1 – 4**

**ส่วนที่ 2 การติดตามและประเมินผล 5**

**ส่วนที่ 3 ผลการวิเคราะห์การติดตามและประเมินผล**

* แบบที่ 1 แบบช่วยกำกับการจัดทำแผนพัฒนาท้องถิ่นโดยตนเอง **6**
* แบบที่ 2 แบบติดตามผลการดำเนินงานขององค์กรปกครองส่วนท้องถิ่น **7**

ปัญหาและอุปสรรคในการปฏิบัติงาน **8**

ข้อเสนอแนะในการจัดทำแผนพัฒนาท้องถิ่นในอนาคต **9**

* แบบที่ 3 แนวทางการพิจารณาการติดตามและประเมินผลยุทธศาสตร์ **10 - 12**

เพื่อความสอดคล้องแผนพัฒนาท้องถิ่น

* แบบที่ 4 แนวทางการพิจารณาการติดตามและประเมินผลโครงการ **13 - 16**

เพื่อความสอดคล้องแผนพัฒนาท้องถิ่น

การติดตามและประเมินผลแผนพัฒนาท้องถิ่น ประจำปีงบประมาณ พ.ศ. 2563 **17 - 24**